Document ID: 31993R0718

ΚΑΝΟΝΙΣΜΟΣ (ΕΟΚ) αριθ. 718/93 ΤΗΣ ΕΠΙΤΡΟΠΗΣ της 26ης Μαρτίου 1993 για την τροποποίηση του κανονισμού (ΕΟΚ) αριθ. 3889/87 σχετικά με τις λεπτομέρειες εφαρμογής των ειδικών μέτρων υπέρ ορισμένων περιοχών παραγωγής λυκίσκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό, στον τομέα του λυκίσκου, του ύψους της ενίσχυσης στους παραγωγούς για τη συγκομιδή του 1986 και για ειδικά μέτρα υπέρ ορισμένων περιοχών παραγωγής (1), όπως τροποποιήθηκε τελευταία από τον κανονισμό (ΕΟΚ) αριθ. 3338/92 (2), και ιδίως το άρθρο 2 παράγραφος 6,
Εκτιμώντας:
ότι, δυνάμει του άρθρου 7 σημείο 3 του κανονισμού (ΕΟΚ) αριθ. 1696/71 της 26ης Ιουλίου 1971 για την κοινή οργάνωση αγοράς στον τομέα του λυκίσκου (3), όπως τροποποιήθηκε τελευταία από τον κανονισμό (ΕΟΚ) αριθ. 3124/92 (4), μπορούν να αναγνωρισθούν κατά τη διάρκεια της περιόδου υλοποίησης του προγράμματος μετατροπής που έχει υποβληθεί από ένα κράτος μέλος νέες ομάδες παραγωγών- ότι πρέπει να δοθεί σ' αυτό το κράτος μέλος η δυνατότητα να υποβάλει ένα πρόσθετο πρόγραμμα ποικιλιακής μετατροπής το οποίο περιλαμβάνει το σχέδιο της ομάδας που έχει αναγνωρισθεί προσφάτως- ότι πρέπει, λοιπόν, να τροποποιηθεί ο κανονισμός (ΕΟΚ) αριθ. 3889/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 345/91 (6)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 του κανονισμού (ΕΟΚ) αριθ. 3889/87 προστίθεται το ακόλουθο κείμενο:
"Ωστόσο, τα κράτη μέλη μπορούν να υποβάλουν πρόσθετα προγράμματα πριν τις 31 Δεκεμβρίου 1993 για να συμπεριλάβουν ομάδες παραγωγών οι οποίες δεν είχαν συμπεριληφθεί στα αρχικά τους προγράμματα."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1993.

Labels: 17
19
6